Seun op N3-snelweg doodgeryArgieffoto: ER24 ŉ Jong seun, vermoedelik 10 jaar oud, is Dinsdagmiddag op die N3-snelweg in Durban doodgery. Russel Meiring, woordvoerder van ER24, het gesê die seun is deur ŉ nutsvoertuig op die EB Cloete-wisselaar getref. “Die seun was reeds dood toe paramedici by die toneel opdaag,” het Meiring gesê. “Die seun se liggaam het in die vinnige baan gelê. Daar word vermoed dat sy liggaam sowat 20 m geslinger is nadat hy getref is.” Die oorsaak van die ongeluk is onbekend. Die polisie ondersoek die voorval.